b"\n_START_ARTICLE_\nTorneig d'escacs de Noruega de 2016\n_START_SECTION_\nPr\xc3\xa8via\n_START_PARAGRAPH_\nPer decidir el des\xc3\xa8 jugador, Jon Ludvig Hammer, Hou Yifan, Nils Grandelius i Aryan Tari varen jugar un torneig classificatori entre els dies 23 i 26 de mar\xc3\xa7 de 2016. Grandelius fou el vencedor en guanyar dues partides cl\xc3\xa0ssiques i fer taules en una altra i dues partides i unes taules pel ritme r\xc3\xa0pid, aconseguint finalment un total de 12 punts. Hammer qued\xc3\xa0 en segon lloc amb 8 punts, Yifan tercer amb 6 punts i Tari quart amb 2 punts._NEWLINE_Despr\xc3\xa9s de guanyar el Torneig de candidats 2016, Serguei Kariakin renunci\xc3\xa0 la seva participaci\xc3\xb3 en el Torneig de Noruega al\xc2\xb7legant que despr\xc3\xa9s del desgast en el Torneig de Candidats no veia opcions en guanyar i a m\xc3\xa9s es volia preparar per a la final del Campionat del M\xc3\xb3n contra Magnus Carlsen. L'organitzaci\xc3\xb3 el substitu\xc3\xad per Li Chao, n\xc3\xbamero quinze del r\xc3\xa0nquing mundial i segon de la Xina.\n_START_SECTION_\nResultats\n_START_PARAGRAPH_\nEl 18 d'abril de 2016, es dugu\xc3\xa9 a terme un torneig blitz per a determinar els emparellaments del torneig cl\xc3\xa0ssic: els cinc primers classificats obtenien una partida de m\xc3\xa9s en blanques. Despr\xc3\xa9s es f\xc3\xa9u el torneig a ritme cl\xc3\xa0ssic que guany\xc3\xa0 Magnus Carlsen despr\xc3\xa9s de v\xc3\xa8ncer a la darrera ronda contra P\xc3\xa0vel Eli\xc3\xa0nov, mentre que Levon Aronian nom\xc3\xa9s pogu\xc3\xa9 fer taules davant Pentala Harikrishna i es posicion\xc3\xa0 en segon lloc."